Kantun kulture

Čovjek koji nije mogao šutjeti / Zlo ne postoji
2024-07-18 20:00 - 21:46 (Europe/Zagreb) | Kantun kulture, Ulica dr. Franje Tuđmana 2, Trogir, 21220
Kratkometražni film “Čovjek koji nije mogao šutjeti” Nebojše Slijepčevića, nagrađen Zlatnom palmom u Cannesu prikazujemo prije projekcije filma “Zlo ne postoji.”
***
Takumi i njegova kćer Hana žive u malom šumskom selu Mizubiki u blizini Tokija te kao i brojne generacije prije njih vode skroman život u apsolutnom skladu s prirodom. Kada u Mizubiki dođu predstavnici tokijske tvrtke Playmode kako bi predstavili projekt izgradnje luksuznog kampa u selu, mještanima je odmah jasno da će posljedice po njihovu zajednicu biti izrazito negativne. Predvođeni Takumijem, odlučuju se suprotstaviti projektu.
Cijenjeni japanski redatelj Ryûsuke Hamaguchi, najpoznatiji po Oscarom nagrađenom filmu Drive My Car (2022.), donosi meditativno promišljanje o neiscrpnoj temi iskorištavanja prirode u svrhu zarade. Film je premijerno prikazan na festivalu u Veneciji gdje je ovjenčan Zlatnim lavom za najbolji film.
režija: Ryûsuke Hamaguchi
1h 46m – JP

Moj prijatelj Robot
2024-07-14 18:00 - 19:42
Pas živi sam u stanu na Manhattanu i jako je usamljen, zbog čega jednog dana odlučuje sebi napraviti prijatelja – robota. Dvojac odmah postaje nerazdvojan, a prijateljstvo im cvjeta dok zajedno provode dane zabavljajući se po ulicama i parkovima u ritmu New Yorka 80-tih. Jedne ljetne noći, međutim, dolazi do neočekivane situacije zbog koje je Pas prisiljen napustiti Robota, s velikom tugom, ali i nadom da će se uskoro ponovno ujediniti.
Prvi animirani film nagrađivanog španjolskog redatelja Pabla Bergera, publici FMFS-a poznatog po filmu Snjeguljica (2012.), donosi dirljivu priču o važnosti i krhkosti prijateljstva. Film je premijerno prikazan na filmskom festivalu u Cannesu te je bio nominiran za Oscara za najbolji animirani film.
režija: Pablo Berger
1h 42m – ES

Povedi me na mjesec
2024-07-11 20:00 - 22:12
NASA odluči zaposliti britku i provokativnu kreativnu direktoricu Kelly Jones kako bi popravila njihov javni imidž, no njezin inovativni pristup otežava posao uštogljenom i praznovjernom direktoru Coleu Davisu zaduženom za pripremanje misije Apolo 11. Kada Bijela kuća procijeni kako je ova misija previše važna da bi propala, Jonesu je naloženo da isplanira i lažno slijetanje na Mjesec kao “rezervnu strategiju”…
Scarlett Johansson i Channing Tatum tumače glavne uloge u ovoj neobičnoj i zabavnoj kombinaciji romantične komedije i povijesne drame.
režija: Greg Berlanti
2h 12m – US, UK

Gru i Malci: Neustrašivi špijuni (sinkronizirano)
2024-07-07 18:00 - 19:35
U prvom filmu nakon sedam dugih godina, Gru, svjetski omiljeni superzlikovac koji je nakon mnogih obrata postao agent Lige protiv zlikovaca, vraća se u uzbudljivom novom nastavku filma Illumination studia, uz svoje voljene Malce.
Gru se ovoga puta suočava s novim neprijateljem Maximeom Le Maluom i njegovom djevojkom Valentinom, dok je obitelj prisiljena pobjeći.
Prepun neprestane akcije i ispunjen subverzivnim humorom prepoznatljivim za Illumination, film Gru i Malci: Neustrašivi špijuni, režirao je sukreator Minionsa, nominiran za Oscar® Chris Renaud (Despicable Me, The Secret Life of Pets), a producirao ga je Illuminationov vizionar osnivač i izvršni direktor Chris Meledandri i Brett Hoffman (izvršni producent, The Super Mario Bros. Movie i Minions: The Rise of Gru).
režija: Chris Renaud, Patrick Delage
1h 35m – US

Ja kapetan
2024-07-04 20:00 - 22:00
Novi film cijenjenog talijanskog redatelja Mattea Garronea premijerno je prikazan na festivalu u Veneciji, gdje je nagrađen za najbolju režiju i najbolju mušku ulogu, te je nominiran za Oscara za najbolji međunarodni film.
Prikazuje se s hrvatskim i engleskim titlovima!
redatelj: Matteo Garrone
2h 3m – IT, BE, FR

Nina i ježeva tajna (sinkronizirano)
2024-06-30 18:00
10-godišnja Nina svoju je bujnu maštu oduvijek hranila pričama o ježu koje joj je smišljao tata. Jednog dana tata joj ostaje bez posla, a Nina se počinje brinuti za budućnost svoje obitelji. Kada čuje glasine o blagu koje je sakrio vlasnik obližnje stare tvornice, Nina i njezin najbolji prijatelj Mehdi odlučuju organizirati pljačku skrivenog blaga kako bi ga podijelili ocu i njegovim kolegama s posla…
Animirana obiteljska avantura francuskih redatelja Alaina Gagnola i Jean-Loup Feliciolija premijerno je prikazana na festivalu animiranog filma u Annecyju.
režija: Jean-Loup Felicioli, Alain Gagnol
1h 22m – FR

Raj
2024-06-27 20:00
Julio ima 40 godina i još uvijek živi s majkom. Majka mu je kao mlada trudna cura bila prisiljena napustiti rodnu Kolumbiju, a danas je neovisna i temperamentna žena s kojom Julio ima kompliciran odnos – pun ljubavi, no istovremeno zagušujuć i opresivan. Jako su povezani, pa čak i rade zajedno kao krijumčari droge za lokalnog dilera. Kada im u život uđe mlada Kolumbijka s kojom moraju organizirati sljedeći prijenos droge, njihova će se svakodnevnica ozbiljno uzdrmati.
Dinamična obiteljska drama o kompleksnom odnosu majke i sina premijerno je prikazana na filmskom festivalu u Veneciji, gdje je dobila nagrade za najbolju žensku ulogu i najbolji scenarij, kao i nagradu žirija mladih za najbolji film.
režija: Enrico Maria Artale
1h 46m – IT

Djevojčica i jaguar (titlovano)
2024-06-23 18:00
Odrastanje u amazonskoj prašumi djevojčici Autumn je donijelo dragocjeno prijateljstvo s izgubljenim mladunčetom jaguara po imenu Hope. Kada tragičan događaj prisili Autumn da napusti Hope i ode u nepoznati svijet New Yorka, djevojčica godinama sanja o povratku prašumi i svojoj prijateljici. Jednoga dana Autumn otkriva da je njezino selo iz djetinjstva pod prijetnjom trgovaca životinjama, te se vraća u Amazonu kako bi spasila svog voljenog jaguara.
Tajanstvena veza između djece i mladunčadi divljih životinja, dok odrastaju jedno uz drugo i sklapaju prijateljstva, vrlo je posebna.
režija: Gilles de Maistre
1h 40m – FR, CA, IT

Hit Man
2024-06-20 20:00
Profesor filozofije Gary Johnson život je posvetio proučavanju Kanta i brizi o voljenim mačkama koje je nazvao Id i Ego. Angažiran od strane policije New Orleansa, s vremena na vrijeme pojavljuje se u ulozi plaćenog ubojice na tajnom zadatku s ciljem uhićenja onih koji ga pokušavaju angažirati. Teatralno ispunjava očekivanja svojih osumnjičenika, s često duhovitim kostimima, naglascima i manirima, što ga čini posebno vještim u ovom poslu. Kada susretne ženu koja želi da joj ubojica ubije muža, Gary se zaljubljuje u nju na prvi pogled…
Film je inspiriran novinskim člankom iz 2001. godine, objavljenom u magazinu Texas Monthly, o slučaju policajca Garyja Johnsona koji se pretvarao da je plaćeni ubojica kako bi uhitio one koji bi zatražili njegove usluge. Richard Linklater dugo je o filmu razmišljao, no tek kada mu je glumac Glen Powell predložio nešto drugačiji zaplet, u toj je priči počeo vidjeti film.
Hvaljena akcijska komedija premijerno je prikazana na filmskom festivalu u Veneciji u programu izvan konkurencije, gdje je naišla na odlične reakcije kritike i publike.
režija: Richard Linklater
1h 55m – US

Izvrnuto obrnuto 2 (sinkronizirao na hrvatski)
2024-06-16 18:00
Nastavak velikog hita studija Disney i Pixar u kojem smo upoznali djevojčicu Riley i njezinih pet emocija.
U novom nastavku Riley slavi 13. rođendan i stiže jedna sasvim nova emocija koja će unijeti još veći kaos – zapravo stiže ih još nekoliko! Sreća, Strah, Tuga, Ljutnja i Gađenje dobivaju društvo jer Riley odrasta u mladu djevojku, a tinejdžerske godine znaju biti emotivno jako zahtjevne.
režija: Kelsey Mann
1h 40m – US, JP

Samo kad se smijem (na engleskom s hrvatskim titlovima)
2024-06-13 20:00
Tina (28) u naizgled je idiličnom braku sa suprugom Franeom (32). Ona je domaćica koja brine o šestogodišnjoj kćerkici, dok suprug zarađuje za obitelj. Njihov se odnos počinje mijenjati kada Tina izrazi želju da završi fakultet koji je napustila zbog trudnoće. Unatoč prvotnom pristanku i podršci, Frane počinje pokazivati negodovanje koje se na početku svodi na sitne sabotaže. S vremenom, sukobi postaju sve češći, a svađe sve nasilnije.
Snažna drama redateljice Vanje Juranić premijerno je prikazana u natjecateljskom programu ovogodišnjeg Pulskog filmskog festivala, gdje je osvojila nagradu za najbolju glavu žensku ulogu (Tihana Lazović) te Nagradu Kino mreže – mreže hrvatskih neovisnih kinoprikazivača.
redateljica: Vanja Juranić
1h 13m – HR

Mačke u muzeju (sinkronizirano na hrvatski)
2024-06-09 18:00
Film govori o pustolovini mačka Vincenta i miša Mauricea koji su se od poplave koja je pogodila njihov dom sklonili u stari klavir i završili u muzeju.
Priča počinje poplavom u dvorcu na otoku gdje živi pitomi mačak po imenu Vincent. Kad dvorac poplavi, Vincenta spašava pametni miš Maurice, mali glodavac koji živi na otoku. Miš Maurice i mačak Vincent skrivaju se u prastarom i starom klaviru kojeg je zbog poplave odnijelo more. Antikni klavir koji plovi strujom u moru pronalazi skupina mornara i dostavlja ga u muzej. Skriveni unutar klavira, Vincent i Maurice nalaze se u ogromnom muzeju koji sadrži najpoznatija svjetska djela i slike. Ovdje Vincent susreće skupinu mačaka koje sebe nazivaju čuvarima muzeja. Ove mačke štite slike i djela u muzeju pokušavajući spriječiti da ih pojedu glodavci. Najgore je to što miš Maurice voli gristi stare slike. Dok Vincent sanja o tome da stekne prijateljstvo i povjerenje zaštitnih mačaka muzeja, on također mora pokušati sakriti Mauricea, miša koji mu je spasio život, od skupine mačaka.
režija: Vasiliy Rovenskiy
1h 23m – RU

Savršeni dani
2024-06-06 20:00
Novo remek-djelo velikog njemačkog redatelja Wima Wendersa nominirano je za nagradu Oscar u kategoriji najboljeg međunarodnog filma te je dobitnik dviju nagrada na Cannes Film Festivalu, one za najboljeg glumca i nagrade ekumenskog žirija.
Hirayama naizgled uživa u svom jednostavnom životu čistača javnih zahoda u Tokiju. Pored savršeno strukturirane radne svakodnevice, uživa u slušanju glazbe i čitanju knjiga, a obožava i drveće koje često fotografira. Međutim, nekoliko neočekivanih susreta polagano će započeti razotkrivati njegovu prošlost…
Wendersov posljednji film duboko je dirljiv i poetičan prikaz ljepote svakodnevnog svijeta koji nas okružuje.
redatelj: Wim Wenders
2h 4m – JP, DE

Polarna odiseja (sinkronizirano na hrvatski)
2024-06-02 18:00 - 19:30
Kina i Yuk su par polarnih lisica koje žive na ledenjaku i žele osnovati obitelj. No sve blaža temperatura i nedostatak hrane prisiljava Yuka na odlazak u daleke pohode kako bi uzdržavao svoju Kinu i sebe. Veličanstvena priroda je narušena, a kada led pod njima pukne zbog previsoke temperature, lisice se razdvoje i svaka ostane na svom dijelu ledenjaka. Tako razdvojeni se moraju suočiti s opasnostima i istražiti nova područja u nadi da će se ponovno sresti u vrijeme rođenja njihovih mladunaca.
Univerzalna priča o ljubavi i prijateljstvu nadilazi geografske granice, ukazujući pritom na strašne posljedice globalnog zatopljenja. Snimana u sjevernoj Kanadi, ova dirljiva priča donosi nevjerojatne prizore polarne prirode koji će oduševiti i mlade i velike gledatelje.
redtelj: Guillaume Maidatchevsky
1h 25m – FR

H-8
2024-05-30 20:00 - 21:30
Jedinstvena prilika za pogledati na velikom platnu hrvatski filmski klasik iz 1958. godine, film redatelja Nikole Tanhofera kojeg podjednako obožava publika i kritika i kojeg su kritičari 2020. godine proglasili najboljim hrvatskim igranim filmom svih vremena.
Autobus i kamion sudarili su se na autoputu jedne kišne noći, a u nesreći je samo dio putnika iz autobusa preživio. Sve što se zna o vozilu koje je skrivilo nesreću je dio njegove registarske oznake: H-8…
Film se temelji na istinitoj priči o prometnoj nesreći koju je nepoznati vozač izazvao 1957. godine i koja je dugo okupirala jugoslavensku javnost. Zvonimir Berković, Tomislav Butorac i Nikola Tanhofer osmislili su priču prema tom događaju, pazeći na autentičnost detalja nesreće, ali stvorivši potpuno fikcionalne likove putnika. Hrvatska kinoteka Hrvatskog državnog arhiva uz pomoć Hrvatskog audiovizualnog centra restaurirala je ovaj film digitalnim postupkom 2020. godine.
redatelj: Nikola Tanhofer
1h 46m – HR

Garfield (Sinkronizirano na hrvatski)
2024-05-26 18:00 - 19:40
Svjetski poznati kućni mačak Garfield, koji mrzi ponedjeljak i voli lazanje, sprema ludu i nezaboravnu avanturu!
Nakon neočekivanog ponovnog susreta sa svojim davno izgubljenim ocem – otrcanim uličnim mačkom zvanom Vic – Garfield i njegov prijatelj pas Odie prisiljeni su napustiti svoj savršeno ugodni život i pridružiti se Vicu u urnebesnoj pljački s visokim ulozima.
režija: Mark Dindal
1h 40m – US

Furiosa: Pobješnjeli Max Saga
2024-05-23 20:00 - 22:00
Anya Taylor-Joy i Chris Hemsworth glavne su zvijezde filma “Furiosa: Pobješnjeli Max Saga”, filmskog remek-djela genijalnog redatelja Georgea Millera koje nas vraća u ikonični distopijski svijet stvoren prije više od 30 godina s kultnim filmovima “Mad Max“.
Kada se svijet raspadao, mlada Furiosa je oteta i pala je u ruke horde predvođene Gospodarom Dementusom. Prolazeći kroz pustoš, njezina skupina nailazi na naselje Citadela kojim vlada Besmrtni Joe, a između dva tiranina dolazi do sukoba. Dok se dvojac bori za dominaciju, Furiosa mora preživjeti brojne izazove i sukobe kako bi pronašla svoj put kući.
redatelj: George Miller
2h 0m – US

Imaginarni prijatelji (Sinkronizirano na hrvatski)
2024-05-19 18:00 - 19:15
Iz maštaonice Johna Krasinskog dolazi film za cijelu obitelj, s Ryanom Reynoldsom i Steveom Carellom u glavnim ulogama.
Djevojčica otkriva da može vidjeti imaginarne prijatelje svih ljudi, te se s tom supermoći upušta u čarobnu avanturu kako bi ponovno povezala zaboravljene imaginarne prijatelje s njihovom djecom.
redatelj: John Burke Krasinski
1h 30m – US

Okus ljubavi
2024-05-16 20:00 - 22:15
Eugenie (Juliette Binoche) je vrhunska kuharica koja već dvadeset godina radi za slavnog gurmana Dodina. Kako vrijeme prolazi, njihova strast prema gastronomiji i obostrano divljenje koje osjećaju jedno prema drugom pretvorilo se u romantičnu vezu. Zbog njihove sjajne kemije, svako sljedeće jelo koje Eugenie priprema ukusnije je i originalnije od prethodnog, što izaziva zbunjenost čak i kod svjetski najpoznatijih kuhara. No, Eugenie iznimno cijeni svoju slobodu i nikada se zapravo nije željela udati za Dodina. I upravo će zbog toga Dodin odlučiti napraviti nešto što nikada prije nije: on će početi kuhati za nju.
Film je premijerno prikazan na Cannes Film Festivalu gdje je dobio nagradu za najbolju režiju, te je bio francuski kandidat za nagradu Oscar 2024.
režija: Anh Hung Tran
2h 15m – FR

Priča o leptiru (Sinkronizirano na hrvatski)
2024-05-12 18:00 - 19:30
Hrabri, simpatični i nespretni leptir s jednim krilom, po imenu Patrick, krije se u prikolici mliječne trave kako bi krenuo na putovanje života. Zajedno s gusjenicom Martyjem i leptiricom Jennifer, koja se boji visina, Patrick će postati nevjerojatni heroj. No prije svega, mora prihvatiti svoju jedinstvenost te pobijediti nekoliko prepreka, promjenjive vremenske prilike i tri zle ptice željne osvete.
Animirani dugometražni film za cijelu obitelj, humoristična je avantura o samospoznaji i herojstvu.
redateljica: Sophie Roy
1h 28m – CA, DE

Izazivači
2024-05-09 20:00 - 22:11
Vizionarski redatelj Luca Guadagnino, poznat po svom jedinstvenom smislu za estetiku, na velika se platna vraća sa uzbudljivom dramom „Izazivači“ i briljatnom Zendayom u glavnoj ulozi.
Tashi je nekoć bila tenisko čudo, a nakon ozljede je postala trenerica koja je trenirala i svog supruga Arta za uspjeh na Grand Slam turnirima. Nakon niza suprugovih poraza, nagovara ga da igra na turniru niže razine tzv. Challenger, gdje će se suočiti s Patrickom, poraženim rivalom s kojim oboje imaju kompliciranu povijest. Dok se njihova prošlost i sadašnjost susreću, a napetosti rastu, Tashi se mora zapitati koliko će zapravo koštati pobjeda.
Glavne uloge u filmu imaju Zendaya, Josh O’Connor i Mike Faist.
redatelj: Luca Guadagnino
2h 11m – US

Nerazdvojni (Sinkronizirano na hrvatski)
2024-05-05 18:00 - 19:25
Scenaristi velikog hita „Priča o igračkama” donose zabavnu avanturu o dva nerazdvojna prijatelja, napuštenom plišanom medvjediću i lutku beskrajne mašte.
Kada se u starom kazalištu u parku ugase svjetla, lutke ožive. Među njima je i Don koji sanja o tome da postane pravi heroj. Jednog dana odlazi iz kazališta u otkrivanje velikog svijeta, kao i vlastitog života, a na putu susreće napuštenu plišanu igračku Doggie Dog-a koji želi postati rap zvijezda. Njihov susret početak je velike avanture i prijateljstva koje snove pretvara u stvarnost i dokazuje da čak i oni najmanji mogu igrati herojske uloge.
režija: Jeremy Degruson
1h 25m – BE, FR

Kaskader
2024-05-02 20:00
Colt Seavers (Ryan Reynolds) bivši je vrhunski kaskader koji više ne može parirati mlađim kolegama, tim više što se već neko vrijeme oporavlja od nesreće u kojoj je gotovo izgubio život. Kada ga zamole da se uključi u filmski projekt svoje bivše djevojke Jody Moreno (Emily Blunt), odlučuje se vratiti se u akciju. Situacija se dodatno komplicira kada tijekom snimanja nestane glavni glumac u filmu, a Colt sve svoje vještine stavlja na raspolaganje kako bi ga pomogao pronaći.
Hvaljenu akcijsku komediju donosi David Leitch, i sam bivši kaskader, koji se proslavio kao redatelj niza hit akcijskih i triler filmova, među kojima su blockbusteri: John Wick, Bullet Train, Deadpool 2, Atomic Blonde, Fast & Furious: Hobbs & Shaw.
Glavne uloge u filmu tumače Ryan Reynolds i Emily Blunt, a i ostatak glumačke postave čine dobro poznati glumci među kojima su Stephanie Hsu (Everything Everywhere All Once), Hannah Waddingham (Ted Lasso), Winston Duke (franšiza Black Panther) i Teresa Palmer (Lights Out).

Pustolovine Bubamare i Crnog mačka (sinkronizirano na hrvatski)
2024-04-27 18:00 - 19:45
Sramežljiva pariška tinejdžerica Marinette započinje školsku godinu u novoj srednjoj školi. Kada jednoga dana na putu kući spasi misterioznog starijeg čovjeka, on joj daje čudesni dragulj i pretvara je u superjunakinju Ladybug (Bubamaru) obdarenu moćima. Drugim čudesnim draguljem transformiran je još jedan dječak iz njezine škole, u superjunaka Cat Noira (Crni mačak). Nesvjesni međusobnog pravog identiteta, dvojac se udružuje u borbi protiv superzlikovca Hawka Motha koji sije kaos po Parizu.
režij: Jeremy Zag
1h 45m – FR

Anatomija pada
2024-04-25 20:00 - 22:31
Pobjednik ovogodišnjeg filmskog festivala u Cannesu i jedan od najhvaljenijih filmova godine.
U izoliranoj kolibi u francuskim Alpama njemačka spisateljica Sandra živi s mužem Samuelom i sinom Danielom. Kada jednoga dana Samuela pronađu mrtvog u snijegu ispred kolibe, policijska istraga utvrđuje tzv. sumnjivu smrt. Sandra postaje glavna osumnjičenica, a kada započne suđenje, počinju se otkrivati tajne njihova braka…
Sudska drama ovjenčana prestižnom Zlatnom palmom na ovogodišnjem Cannesu, dobila je i čak 6 nominacija za nagradu Europske filmske Akademije uključujući one za najbolji film, režiju, glavnu glumicu i scenarij.
režija: Justine Triet
2h 31m – FR

Kung Fu Panda 4 (sinkronizirano na hrvatski)
2024-04-21 18:00 - 19:34
Ovog se proljeća nakon dugo iščekivanja vraća najnevjerojatniji majstor kung fua na svijetu – panda Po – u urnebesnom novom poglavlju omiljene akcijske komedije DreamWorks Animationa!
Nakon tri smrtonosne pustolovine u kojima je pobijedio zlikovce svjetske klase svojom nenadmašnom hrabrošću i ludim borilačkim vještinama, zmajevog ratnika pandu Po sudbina je pozvala da se napokon – odmori. Točnije, odabran je da postane duhovni vođa Doline mira. To predstavlja nekoliko problema: Prije svega, Po zna isto toliko o duhovnom vodstvu koliko i o paleo dijeti, a drugo, mora brzo pronaći i istrenirati novog Zmajskog ratnika prije nego što može preuzeti svoju novu uzvišenu poziciju.
režija: Mike Mitchell
1h 34m – US

Dina: Drugi dio
2024-04-18 20:00 - 22:46
Novi nastavak znanstveno-fantastičnog kino spektakla „Dina“, adaptacije kultnog književnog klasika autora Franka Herberta, okuplja zvjezdanu postavu koju čine Timothée Chalamet, Zendaya, Rebecca Ferguson, Josh Brolin, AustinButler, Florence Pugh, Dave Bautista, Christopher Walken, Stephen McKinley Henderson, Léa Seydoux, Stellan Skarsgard, Charlotte Rampling i Javier Bardem.
Radnja nastavlja putovanje Paula Atreidesa, sada ujedinjenog s Chani i Fremenima, dok je na ratnom putu osvete protiv onih koji su uništili njegovu obitelj. Suočen s izborom između ljubavi svog života i sudbine poznatog svemira, nastoji spriječiti strašnu budućnost koju samo on može predvidjeti.
režija: Denis Villeneuve
2h 46m – US

Ljeto kada sam naučila letjeti
2024-04-11 19:00 - 20:30
‘’Ljeto kada sam naučila letjeti“ je nježna priča o odrastanju i pomirenju.
Dvanaestogodišnja Sofija (Klara Hrvanović) mašta o kampiranju s ekipom i svom prvom poljupcu. Ipak, nema izbora i mora ljetovanje provesti u trošnoj obiteljskoj kući na Hvaru, sa svojom pomalo napornom bakom Marijom (Olga Odanović) i luckastom bakinom sestrom Luce (Snježana Sinovčić).
Bez svoje ekipe, bez dometa i interneta, Sofijin život na Hvaru je „pa-ka-o“, ali monotoniju razbija neobično ponašanje bake Marije. Sofija je uvjerena da je u pitanju neka tajna bakina romansa, ali velika istraga bakinog ljubavnog života zapravo Sofiju dovede do dugo čuvane obiteljske tajne.
S novim prijateljstvima, simpatijama i prvim poljupcem, Sofija dobiva svoje ljetovanje iz snova, čak i bolje od onog o kojem je sanjala.
Trajanje: 87 minuta
Godina: 2022.
Žanr: obiteljski
Glumci: Klara Hrvanović, Olga Odanović, Snježana Sinovčić, Žarko Laušević
Redatelj: Radivoje Andrić
